Purple Haze

„Purple Haze“ je pieseň Jimiho Hendrixa zložená v roku 1966. Nahratá a vydaná bola o rok neskôr ako singel v Spojenom kráľovstve a USA. Objavila sa na debutovom albume Are you Experienced skupiny The Jimi Hendrix Experience. Pieseň sa stala akýmsi "prototypom psychedelickej drogovej piesne šesťdesiatych rokov" a často je označovaná ako jedna z najlepších Hendrixových piesní, pre niektorých je tiež jeho "signature song".
Pieseň vznikla údajne po tom čo Chas Chandler, jeho manažér, počul hrať Hendrixa v zákulisí riff a chcel aby k tomu napísal text. Text bol pravdepodobne napísaný v šatni v klube "Upper Cut Club" v roku 1966.

Singel vyšiel v Spojenom kráľovstve 17. marca 1967 (pod číslom 604001) a v rebríčkoch sa umiestnil na 39. mieste (vrchol dosiahol na tretej priečke, pričom sa v rebríčkoch udržal štrnásť týždňov). V USA vyšiel 19. júna toho istého roku, kde v rebríčkoch obsadil 65. miesto.Shapiro and Glebbeek, Jimi Hendrix, Electric Gypsy, strany: 524-526.

V roku 2005 časopis Q zaradil "Purple Haze" na prvé miesto v jeho zozname 100 najlepších gitarových piesní. Časopis Rolling Stone pieseň umiestnil na 17. miesto ich rebríčku "500 Greatest Songs of All Time". Austrálska hudobná stanica MAX zaradila túto skladbu na 17. miesto ich "Rock Songs: Top 100".

 Referencie 

 Externé odkazy 
"Purple Haze" naživo v Berkeley z roku 1970
recenzia na Allmusic.com 

 Zdroj 

Kategória:Piesne Jimiho Hendrixa
Kategória:Single z 1967
Kategória:Piesne z 1967
Kategória:Heavymetalové piesne
Kategória:Piesne o drogách